wannaphong/clean_thaiwikipedia huggingface dataset:
# ออลฮา คาร์ลัน
ออลฮา แฮนนาดียิวนา คาร์ลัน  เกิดวันที่ 4 กันยายน ค.ศ. 1990 ในเมืองนีโคลาเยฟ)Ольга Харлан: На олімпіаді ми взяли своє, а китаянок навіть шкода, Сhampion.com.ua (October 22, 2008)  เป็นนักฟันดาบชาวยูเครน (ที่มีความเชี่ยวชาญในประเภทเซเบอร์) และเป็นสมาชิกของทีมที่ซึ่งได้รับเหรียญทองในประเภทเซเบอร์ที่การแข่งขันโอลิมปิกฤดูร้อน 2008 คาร์ลันได้รับการคัดเลือกจากทางการยูเครนให้เป็น "นักกีฬาหญิงยอดเยี่ยมแห่งปี" ในการมอบรางวัล "วีรชนแห่งปีการกีฬา 2008"Keywords: Olga Harlan , UNIAN (January 28, 2009) ตลอดจนได้รับเลือกให้ขึ้นปกนิตยสารเอ็กซ์เอ็กซ์แอลกับเพื่อนร่วมทีมของเธอนักกีฬาหญิงกับความเซ็กซี่บนแม็กกาซีน 

 ในการแข่งขันระดับอาชีพ 
ที่การแข่งขันชิงแชมป์ฟันดาบยุโรปรุ่นซีเนียร์ 2008 ในประเทศตุรกี เธอได้รับรางวัลเหรียญเงินWatch the Beijing 2008 Olympics, Kyiv Post (August 6, 2008)

ในรอบสุดท้ายเธอได้พบกับประเทศจีน ที่การแข่งขันของทีมฟันดาบประเภทเซเบอร์ในโอลิมปิกฤดูร้อน 2008 คาร์ลันคือบุคคลหลักผู้ซึ่งขับเคี่ยวและนำมาซึ่งชัยชนะ ซึ่งเป็นการแสดงผลงานที่น่าประทับใจในการกลับมาของทีมชาติยูเครน และสามารถทำคะแนนได้มากกว่าครึ่งด้วยชัยชนะที่ 45 คะแนน

ที่การแข่งขันชิงแชมป์ฟันดาบยุโรปรุ่นซีเนียร์ 2009 ในประเทศบัลแกเรีย คาร์ลันสามารถคว้าเหรียญทองจากการแข่งขันเซเบอร์หญิงรอบสุดไฟนอลUkraine photo page, USA Today (July 16, 2009) และทีมชาติยูเครน (ที่ซึ่งเธอเป็นสมาชิกของทีม) ก็ได้รับรางวัลเหรียญทองในการแข่งขันดวลเซเบอร์รอบไฟนอลกับรัสเซียPlovdiv said goodbye to the European Fencing Championships , European Fencing Confederation (July 19, 2009)Українські шаблісти вперше стали Чемпіонками Європи, перемігши у фіналі Росію, Korrespondent (July 20, 2009)  ทีมดังกล่าวยังได้รับการยกให้เป็น "ทีมแห่งปี" ในพิธี "วีรชนกีฬาแห่งปี 2009" ของยูเครนที่จัดขึ้นในเดือนเมษายน ค.ศ. 2010 Галина Пундик, Ольга Жовнір та Олена Хомрова, UNIAN (April 7, 2010) 

ในการแข่งขันชิงแชมป์ฟันดาบโลก 2009 คาร์ลันและสมาชิกร่วมทีมของเธอเป็นฝ่ายชนะฝรั่งเศส โดยได้รับเหรียญทอง และคาร์ลัน ยังได้รับเหรียญเงินในประเภทเดี่ยวUkrainian women fencers win gold at World Championship, Den

ในการแข่งขันชิงแชมป์ฟันดาบยุโรป 2010 คาร์ลันได้เข้าร่วมทีมอีกครั้ง ที่ซึ่งมีส่วนช่วยให้รับเหรียญทองในการเอาชนะประเทศรัสเซียอีกครั้งในรอบไฟนอลUkraine's Olga Kharlan celebrates the gold medal victory over Russia in the women's fencing team sabre final at the European Fencing Championship in Leipzig, July 22, 2010 , Daylife (July 22, 2010)(L-R) Ukraine's Olga Khomrova, Galyna Pundyk, Olga Zhovnir and Olga Kharlan pose with their gold medals during a ceremony for the women's fencing team sabre final at the European Fencing Championship in Leipzig, July 22, 2010 , Daylife (July 22, 2010)
# ทอม เดลีย์
โทมัส โรเบิร์ต "ทอม" เดลีย์  เกิดวันที่ 21 พฤษภาคม ค.ศ. 1994  เป็นนักกีฬากระโดดน้ำชาวอังกฤษ เชี่ยวชาญการกระโดดน้ำ แฟลตฟอร์ม 10 เมตร เคยชนะเลิศในการแข่งขันฟีนาแชมเปียน 2009 ด้วยอายุเพียง 15 ปี เขาเริ่มการกระโดดน้ำเมื่ออายุ 7 ปี และเป็นสมาชิกสโมสรกระโดดน้ำไพลมัท เขาเริ่มโดดเด่นในการแข่งขันระดับนานาชาติ เมื่ออายุ 9 ปี เขาเป็นตัวแทนของเกรตบริเตนในการแข่งขันโอลิมปิกฤดูร้อน 2008 

ในโอลิมปิกฤดูร้อน 2020 ที่กรุงโตเกียว ดาเลย์กับคู่หูของเขา แมตตี ลี ซึ่งเป็นการเปิดตัวในโอลิมปิกของลีด้วย ทั้งคู่ได้คว้าเหรียญทองโอลิมปิกครั้งแรกของเขาในรายการแพลตฟอร์ม 10 เมตร ชายคู่ ชนะคู่แข่งจากจีนด้วย 1.23 คะแนนในคะแนนรวม 471.81
# คาร์ล ลูวิส
เฟรเดริก คาร์ลตัน "คาร์ล" ลูวิส  เกิดวันที่ 1 กรกฎาคม ค.ศ. 1961 เป็นอดีตนักกรีฑาประเภทลู่และลาน เขาได้เหรียญโอลิมปิก 10 เหรียญ (เหรียญทอง 9 เหรียญ) และเหรียญเวิลด์แชมเปียนชิปส์ 10 เหรียญ (เหรียญทอง 8 เหรียญ) เขาลงแข่งขันตั้งแต่ปี ค.ศ. 1979 จนถึงปี ค.ศ. 1996 ที่เขาได้เหรียญทองโอลิมปิกครั้งสุดท้าย จนเกษียณตัวเองไป ลูวิสได้ผันตัวมาเป็นนักแสดง ปรากฏในภาพยนตร์อยู่หลายเรื่อง
# แชด เลอ คลอส
แชด กาย เบอแทรนด์ เลอ คลอส  เกิดวันที่ 12 เมษายน ค.ศ. 1992 เป็นนักว่ายน้ำชาวแอฟริกาใต้ เขาเป็นผู้ถือสถิติกีฬาโอลิมปิก กีฬาเครือจักรภพ ในท่าผีเสื้อ 50 และ 100 เมตร  เขาได้รับเหรียญทองโอลิมปิกฤดูร้อน 2012 ประเภทผีเสื้อ 200 เมตร เขายังได้รับเหรียญ 5 เหรียญจากกีฬาโอลิมปิกเยาวชนฤดูร้อน 2010 ที่จัดขึ้นที่สิงคโปร์
# ปลาแบสปากเล็ก
ปลาแบสปากเล็ก  เป็นปลาน้ำจืดชนิดหนึ่งในวงศ์ปลากะพงปากกว้าง (Centrarchidae) ในอันดับปลากะพง (Perciformes) เป็นชนิดต้นแบบของสกุล มีถิ่นกำเนิดในลุ่มแม่น้ำมิสซิสซิปปีตอนบนและตอนกลาง  ระบบแม่น้ำเซนต์ลอว์เรนซ์-เกรตเลกส์ และลุ่มน้ำฮัดสันเบย์ 

 ลักษณะ 
ปลาแบสปากเล็กมักมีสีน้ำตาล (พบสีเหลืองบ้าง) ตาแดง มักมีลายขวางสีน้ำตาลเข้มมากกว่าจะเป็นลายตามยาว มีก้านครีบอ่อน 13–15 ก้านในครีบหลัง ตัวผู้มีขนาดเล็กกว่าตัวเมีย ตัวผู้หนักประมาณ 2 ปอนด์ ขณะที่ตัวเมียหนัก 3 - 6 ปอนด์ ถิ่นอาศัยมีอิทธิพลกับสี น้ำหนัก และรูปร่าง เช่น ถ้าอยู่ในน้ำสีเข้ม มันจะมีสีน้ำตาลเข้ม ลำตัวทรงตอร์ปิโด ขณะที่ถ้าอาศัยในทะเลสาบที่พื้นเป็นทราย มันจะมีสีเหลืองน้ำตาล และมีลำตัวรูปไข่
# ปลาสวายหางเหลือง
ปลาสวายหางเหลือง เป็นปลาในวงศ์ปลาสวาย (	Pangasiidae) พบในแหล่งน้ำจืดและน้ำกร่อยของประเทศบังกลาเทศ, อินเดีย, พม่า และ ปากีสถาน และถูกนำเข้าสู่ประเทศกัมพูชา และเวียดนาม ปลามีความยาวประมาณ 30 เซนติเมตร เมื่อโตเต็มที่
# ปลากะพงปากกว้าง
ปลากะพงปากกว้าง หรือ ปลาแบสปากใหญ่  เป็นปลาแบสดำชนิดหนึ่งในวงศ์ปลากะพงปากกว้าง (Centrarchidae) มีชื่อวิทยาศาสตร์ว่า Micropterus salmoides มีถิ่นกำเนิดในทวีปอเมริกาเหนือ 
ปลากะพงปากกว้างมีสีเขียวมะกอก มีจุดสีดำหรือสีเข้มเรียงต่อกันเป็นแนวยาวดูขรุขระในแต่ละด้านของลำตัว ตัวเมียมีขนาดใหญ่กว่าตัวผู้Fresh water fish identification Largemouth bass.http://myfwc.com/wildlifehabitats/Freshwaterfish_LargemouthBass.htm. June 23, 2010 

ปลากะพงปากกว้างเป็นปลาแบสดำชนิดที่มีขนาดใหญ่ที่สุด เท่าที่มีบันทึกไว้มีขนาดยาวถึง 1 เมตร และหนักมากที่สุดถึง 11.4 กิโลกรัม มีอายุโดยเฉลี่ย 16  ปี
thumb|left|ลูกปลาขนาดเล็ก
เป็นปลาที่นิยมตกเป็นเกมกีฬาอย่างมากในทวีปอเมริกาเหนือ โดยเป็นปลาที่กระจายพันธุ์ไปตามแหล่งน้ำจืดต่าง ๆ เช่น หนองบึง อีกทั้งยังมีบางส่วนเลี้ยงเป็นปลาสวยงามได้ด้วยGenePool Aquarium
# ไอเบตยูลุกกูดออนเดอะแดนซ์ฟลอร์
"ไอเบตยูลุกกูดออนเดอะแดนซ์ฟลอร์"  เป็นเพลงของวงอินดี้ร็อก อาร์กติกมังกีส์ เพลงนี้เป็นซิงเกิลแรกของอัลบั้มเปิดตัวของวงที่ชื่อ Whatever People Say I Am, That's What I'm Not หลังจากที่ได้เซ็นสัญญากับค่ายเพลง โดมิโนเรเคิดส์

 ชาร์ต 
 ชาร์ตประจำสัปดาห์ 
ชาร์ต (2005–2006)ตำแหน่งสูงสุดCanada Rock Top 30 (Radio & Records)12Europe (Eurochart Hot 100)7

ชาร์ตสิ้นปี
ชาร์ต (2005)ตำแหน่งUK Singles (OCC)17
ชาร์ต (2006)ตำแหน่งUK Singles (OCC)127US Alternative Songs (Billboard)37

 การรับรอง 

 ประวัติการจำหน่าย 
 ภูมิภาค วัน รูปแบบ สังกัด อ้างอิง สหราชอาณาจักร 17 ตุลาคม 2005  Domino  ออสเตรเลีย 13 กุมภาพันธ์ 2006 ซีดี สหรัฐ 14 มีนาคม 2006
# การเลือกตั้งสมาชิกสภาผู้แทนราษฎรไทยเพิ่มเติม สิงหาคม พ.ศ. 2489
การเลือกตั้งสมาชิกสภาผู้แทนราษฎรไทยเพิ่มเติม สิงหาคม พ.ศ. 2489 หรือที่ระบุในพระราชกฤษฎีกาว่า การเลือกตั้งเพิ่มสมาชิกสภาผู้แทน พุทธศักราช 2489 จัดขึ้นในวันที่ 5 สิงหาคม พ.ศ. 2489 ถือเป็นการเลือกตั้งสมาชิกสภาผู้แทนเป็นครั้งที่สองของปี พ.ศ. 2489 เพราะก่อนหน้านั้นมีการเลือกตั้งมาแล้วเมื่อต้นปีเดียวกัน

สืบเนื่องจากการประกาศใช้รัฐธรรมนูญแห่งราชอาณาจักรไทย พุทธศักราช 2489 ที่ได้ประกาศใช้ไม่นานก่อนหน้านี้ กำหนดให้ยกเลิกสมาชิกสภาผู้แทนราษฎร (ส.ส.) ประเภทที่ 2 ที่พระมหากษัตริย์ทรงแต่งตั้ง ทำให้ต้องมีการจัดการเลือกตั้งเพิ่มเติมขึ้น ในวันที่ 5 สิงหาคม ปีเดียวกัน เฉพาะใน 47 จังหวัด เพื่อให้ได้จำนวนสมาชิกครบ 82 คน ตามจำนวนของสภาฯ ผลของการเลือกตั้งพบว่า จากจำนวนผู้มีสิทธิลงคะแนนเสียงเลือกตั้งทั้งหมด 5,819,662 คน มีผู้มาใช้สิทธิเลือกตั้งจำนวน 2,026,823 คน คิดเป็นร้อยละ 34.92 จังหวัดที่มีผู้มาใช้สิทธิเลือกตั้งมากที่สุดคือ จังหวัดสกลนคร คิดเป็นร้อยละ 57.49 และจังหวัดที่มีผู้มาใช้สิทธิเลือกตั้งน้อยที่สุดคือ จังหวัดนราธิวาส คิดเป็นร้อยละ 16.62 โคทม อารียา, สารานุกรมรัฐธรรมนูญแห่งราชอาณาจักรไทย (พ.ศ. ๒๕๔๐) หมวดองค์กรทางการเมือง เรื่องที่ ๕ ระบบการเลือกตั้ง, กรุงเทพฯ : สถาบันพระปกเกล้า, ๒๕๔๔ 

ความน่าสนใจของการเลือกตั้งครั้งนี้ คือ เป็นการเลือกตั้งที่เกิดขึ้นในสภาวะการเมืองไทยเกิดความผันแปรอย่างรุนแรง เนื่องด้วยการสวรรคตของพระบาทสมเด็จพระปรเมนทรมหาอานันทมหิดล ซึ่งทำให้ ปรีดี พนมยงค์ นายกรัฐมนตรีต้องลาออกจากตำแหน่งเพื่อแสดงความรับผิดชอบ ท่ามกลางกระแสโจมตีและข่าวลือต่าง ๆ นานา

และระหว่างการหาเสียงเลือกตั้ง ได้ปรากฏความรุนแรงขึ้น เมื่อทางฝ่ายรัฐบาลได้โปรยใบปลิวทางเครื่องบินประณามฝ่ายค้าน โดยเรียกว่า "ผลงานชิ้นโบว์ดำ" พรรคประชาธิปัตย์ ขณะปราศรัยที่ถนนราชดำเนิน ท่ามกลางฝูงชนที่แออัดมาฟัง มีผู้ขับรถบรรทุก ซึ่งภายในบรรทุกอาวุธสงครามต่าง ๆ จำนวนมากจะฝ่าเข้ามา และในวันที่ 4 สิงหาคม ก่อนการเลือกตั้งจะมีขึ้นเพียงวันเดียว ที่วงเวียนเล็ก จังหวัดธนบุรี ไถง สุวรรณทัต ผู้สมัครของพรรคประชาธิปัตย์ได้ถูกปาระเบิดใส่เวที ได้รับบาดเจ็บสาหัสจนแพทย์ต้องตัดขาข้างขวาทิ้ง แต่นายไถงก็ยังได้รับเลือกเป็น ส.ส.ในที่สุด
หม่อมราชวงศ์เสนีย์ ปราโมช, ชีวลิขิต หน้า 140, กรุงเทพฯ : พรรคประชาธิปัตย์, ๒๕๔๘ ISBN 974-9353-50-1 ชาญวิทย์ เกษตรศิริ, กาลานุกรมสยามประเทศไทย 2485-2554 หน้า 28, กรุงเทพฯ : โพสต์บุ๊คส์ ๒๕๕๕ ISBN 978-974-228-070-3

โดยผลของการเลือกตั้งครั้งนี้ พรรคสหชีพมี สส. ที่ได้รับเลือกตั้งมากที่สุด จำนวนทั้งสิ้น 25 คน ส่วนพรรคประชาธิปัตย์ที่มี สส.เดิมในสภามากที่สุด กลับได้ สส.เพิ่มเพียง 16 คน

 ผลการเลือกตั้ง 
 ชื่อพรรค หัวหน้าพรรค จำนวน ส.ส. พรรคสหชีพ อดุล อดุลเดชจรัส 25 คน พรรคแนวรัฐธรรมนูญ ถวัลย์ ธำรงนาวาสวัสดิ์ 24 คน พรรคประชาธิปัตย์ ควง อภัยวงศ์ 16 คน พรรคอิสระ  6 คน
# จรูญ สืบแสง
รองอำมาตย์โท จรูญ สืบแสง อดีตนักการเมืองชาวไทย และหนึ่งในคณะราษฎร ผู้กระทำการเปลี่ยนแปลงการปกครอง พ.ศ. 2475 นายจรูญ เกิดเมื่อวันที่  2 กรกฎาคม พ.ศ. 2447 ที่ตำบลอาเนาะรู อำเภอเมือง จังหวัดปัตตานี เป็นบุตรของขุนวรเวชวิชกิจ (ซุ้ย สืบเแสง) และนางอุ่น สืบแสง  มีศักดิ์เป็นน้องชายของนายเจริญ สืบแสง อดีตสมาชิกสภาผู้แทนราษฎร (ส.ส.) จังหวัดปัตตานี

จบการศึกษาระดับมัธยมศึกษาปีที่ 2 จากโรงเรียนเบญจมราชูทิศ จังหวัดปัตตานี, มัธยมศึกษาปีที่ 6 จากโรงเรียนกรุงเทพคริสเตียนวิทยาลัย และมัธยมศึกษาปีที่ 8 จากโรงเรียนเทพศิรินทร์ เมื่อ พ.ศ. 2466 และสำเร็จการศึกษาได้รับเกษตรศาสตรบัณฑิต จาก มหาวิทยาลัยฟิลิปปินส์แห่งลอส บานอส ประเทศฟิลิปปินส์ พ.ศ. 2470 

นายจรูญ เริ่มรับราชการเมื่อวันที่ 1 พฤศจิกายน พ.ศ. 2471 ในตำแหน่งผู้ช่วยผู้อำนวยการเพาะปลูก กรมเพาะปลูก กระทรวงเกษตราธิการ เมื่อวันที่ 21 ธันวาคม พ.ศ. 2480 ดำรงตำแหน่งเลขานุการรัฐมนตรีกระทรวงเกษตราธิการ วันที่ 1 สิงหาคม พ.ศ. 2482 โอนไปรับราชการเป็นสารวัตรใหญ่ กรมศุลกากร ได้ดำรงตำแหน่งอธิบดีกรมศุลกากร เมื่อวันที่ 25 มีนาคม พ.ศ. 2485  ประกาศสำนักนายกรัฐมนตรี เรื่อง แต่งตั้งอธิบดีกรมศุลกากร ถึงวันที่ 17 กันยายน พ.ศ. 2486 

ต่อมาได้รับแต่งตั้งให้เป็นอธิบดี กรมชลประทาน เมื่อวันที่ 18 กันยายน พ.ศ. 2486 ถึงวันที่ 22 ตุลาคม พ.ศ. 2486 และเป็นอธิบดีกรมรถไฟ ตั้งแต่วันที่ 23 ตุลาคม พ.ศ. 2486 ถึงวันที่ 9 กุมภาพันธ์ พ.ศ. 2488 ได้พ้นจากตำแหน่งประจำกระทรวง และดำรงตำแหน่งรัฐมนตรีกระทรวงคมนาคม เมื่อวันที่ 19 กันยายน พ.ศ. 2488 และเคยเป็น ส.ส.จังหวัดปัตตานี แทนที่นายเจริญ ซึ่งเป็นพี่ชายด้วย

ในทางการเมือง นายจรูญ เป็นหนึ่งในสมาชิกคณะราษฎรสายพลเรือน เข้าร่วมจากการชักชวนผ่านทาง นายทวี บุณยเกตุ เพื่อนข้าราชการกระทรวงเกษตราธิการ เช่นเดียวกัน โดยในวันที่เปลี่ยนแปลงการปกครอง นายจรูญได้นั่งรถที่นายทวีเป็นคนขับ ตระเวนตามสถานที่ต่าง ๆ ทั่วพระนครตั้งแต่เวลา 01.00 น. เพื่อสังเกตการณ์และตรวจตราว่าจะมีอะไรที่เป็นอุปสรรคเกิดขึ้นระหว่างปฏิบัติการจริงหรือไม่ หน้า 100-102, ตรัง โดย ยืนหยัด ใจสมุทร. (กุมภาพันธ์ พ.ศ. 2539 กรุงเทพมหานคร, สำนักพิมพ์มติชน) ISBN 974-7115-60-3   ต่อมาได้ดำรงตำแหน่งรัฐมนตรี (ลอย)พระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย) ภายหลังการเปลี่ยนแปลงการปกครองไม่นาน และรัฐมนตรีว่าการกระทรวงเกษตราธิการตั้งแต่วันที่ 24 สิงหาคม พ.ศ. 2489 ถึงวันที่ 30 พฤษภาคม พ.ศ. 2490 ในคณะรัฐมนตรีชุดที่ 17 อันมี พลเรือตรีถวัลย์ ธำรงนาวาสวัสดิ์ เป็นนายกรัฐมนตรี และเป็นนายกสภามหาวิทยาลัยเกษตรศาสตร์ไปด้วยโดยตำแหน่ง 

ด้านชีวิตครอบครัว นายจรูญ สืบแสง สมรสกับ นางเกล็ดมณี สืบแสง (นามสกุลเดิม: บุนนาค) มีบุตร 5 คน เป็นชาย 3 คน หญิง 2 คน และได้ถึงแก่อนิจกรรม เมื่อวันที่ 23 มีนาคม พ.ศ. 2528
# โบว์แอนด์แอร์โรส์
"โบว์ แอนด์ แอร์โรว์ส"  เป็นซิงเกิลที่ 40 ของเอ็กซ์ไซล์ วางจำหน่ายวันที่ 25 กรกฎาคม พ.ศ. 2555 ในรูปแบบในรูปแบบแม็กซีซิงเกิล 

ซิงเกิล BOW & ARROWS เป็นซิงเกิลที่วางจำหน่ายห่างจากซิงเกิล ALL NIGHT LONG ในระยะเวลา 1 เดือน เหมือนกันซิงเกิล โมตโตะสึโยะกุ และ I Wish For You ในปี ค.ศ 2010

มิวสิกวิดีโอเพลง BOW & ARROWS เป็นภาพที่ตัดมาจากคอนเสิร์ต EXILE TRIBE LIVE TOUR 2012 ~TOWER OF WISH~ ผสมกับแอนิเมชันในธีม Live x Anime Music Video ส่วนมิวสิกวิดีโอเพลงอะโนะโซระโนะโฮชิโนะโยอุนิ...เป็นภาพคอนเสิร์ต EXILE LIVE TOUR 2011 TOWER OF WISH ~เนะกะอิโนะโท~

เพลง BOW & ARROWS เป็นเพลงประกอบโฆษณาสมาร์ทโฟนของฟูจิซึ และเพลงอะโนะโซระโนะโฮชิโนะโยอุนิ...เป็นเพลงประกอบโฆษณาคอมพิวเตอร์แลบท็อป รุ่น FMV ของฟูจิซึ
 รายชื่อเพลง 
 BOW & ARROWS
 あの空の星のように・・・
 BOW & ARROWS (Instrumental)
 あの空の星のように・・・  (Instrumental)
 มิวสิกวิดีโอ 
 BOW & ARROWS (Video Clip)
 あの空の星のように・・・ (Video Clip)
 ชาร์ต 
ชาร์ตออริกอน (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต25 กรกฎาคม 2012ชาร์ตซิงเกิลออริกอนรายวัน#244,39625 กรกฎาคม 2012ชาร์ตซิงเกิลออริกอนรายสัปดาห์#295,25095,2501 สัปดาห์25 กรกฎาคม 2012ชาร์ตซิงเกิลออริกอนรายเดือน25 กรกฎาคม 2012ชาร์ตซิงเกิลออริกอนรายปี

ข้อมูลเพิ่มเติม
BOW & ARROWS Special site http://exile.jp/bow_and_arrows/
# การกลับมาของก็อดซิลลา
ก็อตซิลล่า 85 ทลายโลก  เป็นภาพยนตร์แนววิทยาศาสตร์ไคจู ผู้อำนวยการสร้างโดย มาซะกิ เทซุกะ เป็นภาพยตร์เรื่องที่ 27 ของก็อตซิลลาซีรีส์ หลังจากที่ก็อตซิลลาไม่ได้สร้างมาถึง 9 ปี โดยออกฉายทางโรงภาพยนตร์ทั่วญี่ปุ่นในวันที่ 15 ธันวาคม ค.ศ. 1984 (พ.ศ. 2527) ผลิตโดยบริษัท โตโฮ และเป็นภาพยนตร์เรื่องที่ 16 ที่ต่อจากเรื่อง มหาประลัยก็อตซิลล่าเหล็กถล่มก็อดซิลลา และเป็นการนำก็อตซิลลามาออกแบบใหม่ให้มีความน่าเกรงขามกว่าเดิม

 เรื่องย่อ 
บริเวณเกาะไดโกกุที่อยู่ห่างไกลแผ่นดินนั้นได้เกิดเหตุแผ่นดินไหวกลางทะเลขึ้นและทำให้ภูเขาไฟที่อยู่บนเกาะนั้นเกิดการปะทุขึ้นมา ซึ่งทางนักวิทยาศาสตร์หลังจากทราบเหตุการณ์จึงได้รีบไปตรวจสอบยังเกาะไดโกกุ และทีมสำรวจที่มาถึงนั้นก็ได้พบกับสัตว์ประหลาดที่ปรากฏตัวขึ้นจากก้นทะเลนั่นคือ ก็อตซิลลา และจากนั้นก็อตซิลลาก็เริ่มต้นเดินทางมายังชายฝั่งและเริ่มต้นในการทำลายเมืองและหลังจากเกิดเหตุการณ์อันเลวร้ายขึ้นนั้นทางรัฐบาล จึงได้เริ่มต้นประชุมเพื่อที่จะหาทางแก้ไขเหตุการณ์ร้ายที่เกิดขึ้นหนังสือ เปิดตำนานอสูรกายที่โลกไม่ลืม "ก็อดซิล่า" ตั้งแต่อดีตถึงปัจจุบันพร้อมเบื้องหลังการสร้างและภาพที่คุณไม่เคยเห็นที่ไหน Godzilla 1954-2005 หน้า 6 และแล้วก็อตซิลลานั้นก็ปรากฏตัวขึ้นมายังโตเกียวซึ่งทางรัฐบาลนั้นก็ได้เรียกกองกำลังรักษาประเทศนั้นมาต่อสู้กับก็อตซิลลาแต่ก็ไม่สามารถที่จะสู้ได้ ก็อตซิลลานั้นได้ทำลายสถานที่สำคัญต่าง ๆ ของโตเกียวไม่ว่าจะเป็น กินซะ ฮาราจูกุ อากาซากะ และเมื่อไม่มีหนทางจึงได้ติดต่อเพื่อของความช่วยเหลือจากอเมริกาเพื่อยิงขีปนาวุธจากดาวเทียมแต่นั่นเป็นวิธีที่รุนแรงและจะทำลายประเทศญี่ปุ่นด้วย จึงได้เริ่มต้นคิดแผนการที่จะล่อก็อตซิลลาไปยังปากปล่องภูเขาไฟจากนั้นร่างของก็อตซิลลานั้นก็จมหายไปกับแม็กม่าและสถานการณ์ในญี่ปุ่นนั้นก็กลับมาสู่สภาพปกติหนังสือ เปิดตำนานอสูรกายที่โลกไม่ลืม "ก็อดซิล่า" ตั้งแต่อดีตถึงปัจจุบันพร้อมเบื้องหลังการสร้างและภาพที่คุณไม่เคยเห็นที่ไหน Godzilla 1954-2005 หน้า 7

 นำแสดงโดย 
 เค็ง ทานากะ รับบทเป็น โกโร มากิ
 ยาซูโกะ ซาวางูจิ รับบทเป็น นาโอโกะ โอกูมูระ
 โยซูเกะ นัตสึกิ รับบทเป็น ศาสตราจารย์มาโกโตะ ฮายาชิดะ
 เคจุ โคบายาชิ รับบทเป็น นายกรัฐมนตรี เซกิ มิตามูระ
 มิซูโฮะ ซูซุกิ รับบทเป็น รัฐมนตรีว่าการกระทรวงการต่างประเทศ เซอิจิ อิโมริ
 ชิง ทากูมะ รับบทเป็น ฮิโรชิ (เคนนี่) โอกูมูระ
 โยชิฟูมิ ทาจิมะ รับบทเป็น รัฐมนตรีว่าการกระทรวงสิ่งแวดล้อม ฮาดากะ
 ฮิโรชิ โคอิซูมิ รับบทเป็น ศาสตราจารย์มินามิ
 เค็มปาชิโระ ซัตสึมะ รับบทเป็น ก็อดซิลลา

ฉบับอเมริกาเหนือ
 เรย์มอนด์ บูรร์ รับบทเป็น สตีฟ มาร์ติน
 วอร์เรน เจ. เคมเมอร์ลิง รับบทเป็น พลเอก กู๊ดโฮ
 เจมส์ เฮสส์ รับบทเป็น เรสซาน
 ทราวิส สวอร์ด รับบทเป็น พันตรี แมคโดเนาช์
 จัสติน ก็อค รับบทเป็น เคลย์

 รางวัล 
ในปี ค.ศ. 1985 ภาพยนตร์เรื่องนี้ได้รับรางวัล Japan Academy Award สำหรับภาพยนตร์เทคนิคพิเศษhttp://www.imdb.com/title/tt0087344/awards
# ฟาบีอาน ฮัมบือเชิน
ฟาบีอาน ฮัมบือเชิน  เกิดวันที่ 25 ตุลาคม ค.ศ. 1987 ที่เมืองแบร์กิชกลัดบัค รัฐนอร์ทไรน์-เว็สท์ฟาเลิน เป็นนักยิมนาสติกชาวเยอรมัน

ฮัมบือเชินเป็นนักกีฬาชาวเยอรมันที่อายุน้อยที่สุดที่ลงแข่งขันในโอลิมปิกฤดูร้อน 2004 ที่กรุงเอเธนส์ เขาได้อันดับ 7 ประเภทบาร์เดี่ยว  และอันดับ 8 ประเภททีม หลังจากนั้นเขาได้รับเหรียญ 5 เหรียญจากการแข่งขันเวิลด์แชมเปียนชิปส์ และ 6 เหรียญจากยูโรเปียนแชมเปียนชิปส์ ในการแข่งขันโอลิมปิกฤดูร้อน 2008 ที่กรุงปักกิ่ง เขาได้รับเหรียญทองแดง ประเภทราวเดี่ยว

 แหล่งข้อมูลอื่น 
 Official Site
# สึงารุ
สึงารุ  เป็นนครในจังหวัดอาโอโมริ ประเทศญี่ปุ่น มีขนาดพื้นที่ 253.85 ตารางกิโลเมตร มีจำนวนประชากรในเดือนเมษายน ปี 2012 จำนวน 36,216 คน 

 ลักษณะภูมิศาสตร์ 

สึงะรุตั้งอยู่บนคาบสมุทรสึงารุ ติดกับทะเลญี่ปุ่น มีสภาพภูมิอากาศแบบภาคพื้นสมุทร อากาศเย็นในฤดูร้อน มีอากาศหนาวและมีหิมะตกหนักในฤดูหนาว 

 ชุมชนใกล้เคียง 
ฮิโรซากิ
โกโชงาวาระ
อาจิงาซาวะ
สึรูตะ
นากาโดมาริ

 แหล่งข้อมูลอื่น 
  เว็บไซต์ทางการ
# ภาษามารา
ภาษามารา (Mara language) มีผู้พูดทั้งหมด 42,000 คน พบในอินเดีย 22,000 ตน (พ.ศ. 2540) ในรัฐไมโซรัม มีผู้พูดในพม่า 20,000 คน (พ.ศ. 2537)ในหุบเขาลูไช จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน–นาคา สาขาย่อยกูกี-ชีน ผู้พูดภาษานี้ในอินเดียจะพูดภาษาไมโซหรือภาษาอังกฤษได้ และมีการสอนในโรงเรียนประถมศึกษาตั้งแต่ พ.ศ. 2521 เขียนด้วยอักษรละติน เรียงประโยคแบบประธาน-กรรม-กริยา
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/show_language.asp?code=mrh Ethnologue

แหล่งข้อมูลอื่น
Maraland.NET Home of Mara language speaking people
Maraland.org MITCS website
Entry for Mara at Rosetta Project 
A grammar and dictionary of the Lakher language (1908) (Scanned book at the Internet Archive)
มารา
มารา
# หม่อมเจ้าสีสุวัตถิ์ ฤทธรวงค์
หม่อมเจ้าสีสุวัตถิ์ ฤทธรวงค์ (เขมร : ស៊ូវ៉ាត់  រិទ្ធីវង្ស, โรมัน : Sisowath Ritharavong) ประสูติเมื่อ 6 กุมภาพันธ์ พ.ศ. 2477 เป็นพระโอรสของหม่อมเจ้าสีสุวัตถิ์ สีสุระ (พระโอรสในพระองค์เจ้าสีสุวัตถิ์ อิสสรวงศ์) กับหม่อมเจ้าสีสุวัตถิ์ ดาราเมธ (พระธิดาในพระองค์เจ้าสีสุวัตถิ์ ดวงลักขณา) และพระองค์เป็นพระบิดาของหม่อมเจ้าสีสุวัตถิ์ สรฤทธิ์ พระองค์ทรงเป็นนายเรือเอกแห่งกองทัพเรือกัมพูชาจนถึง 3 มีนาคม พ.ศ. 2518 ซึ่งเป็นวันที่พระองค์ถูกเขมรแดงจับตัวไป พระองค์ถูกคุมขังในคุก S-21 ในพนมเปญ และถูกประหารชีวิตRoyal Ark Genealogy website, retrieved 16/11/08 โดยสมาชิกเชื้อพระวงศ์ส่วนใหญ่จะถูกนำตัวไปประหารที่สนามกีฬาแห่งชาติหลังพนมเปญแตกในเดือนเมษายน พ.ศ. 2518The Royal House of Cambodia, Julio A Jeldres, Monument Books, Phnom Penh, 2003 แต่ไม่มีหลักฐานว่าพระองค์ถูกประหารชีวิตเมื่อใด

พระองค์สมรสกับ ฮูเบอร์ไทน์ เบลคอนเด (ต่อมาคือ นักนางสีสุวัตถิ์ ฮูเบอร์ไทน์) และมีบุตรสองคนคือ ฉัตร นเรธ และธีระ เญียน ซึ่งปัจจุบันอยู่ในสหรัฐอเมริกา
# เว็ทซ์ลาร์
เว็ทซ์ลาร์  เป็นเมืองในรัฐเฮ็สเซิน ประเทศเยอรมนี ตั้งอยู่ที่จุดพิกัด  8° 30′ E, 50° 34′ N บนฝั่งแม่น้ำลาน มีมหาวิหารแห่งเซนต์แมรีที่สร้างขึ้นในศตวรรษที่ 12 เป็นศิลปะโรมาเนสก์ เมืองมีการผลิตอุปกรณ์ส่องมอง
# ก็อดซิลลา สงครามประจัญบาน 13 สัตว์ประหลาด
ก็อดซิลลา สงครามประจัญบาน 13 สัตว์ประหลาด หรือเรียกอีกชื่อหนึ่งว่า ก็อตซิลลา: ไฟนอลวอร์ส (,) เป็นภาพยนตร์แนววิทยาศาสตร์ไคจู ผู้อำนวยการสร้างโดย เรียวเฮ คิตามูระ เป็นภาพยตร์เรื่องสุดท้ายและเฉลิมฉลองครบรอบ 50 ปีของก็อตซิลลาซีรีส์ และมีตัวละครหลักปรากฏตัวออกมาถึง 13 ตัว โดยออกฉายทางโรงภาพยนตร์ทั่วญี่ปุ่นในวันที่ 4 ธันวาคม พ.ศ. 2547 ผลิตโดยบริษัทโตโฮ และเป็นภาพยนตร์ที่ต่อจากเรื่อง ก็อดซิลล่า ศึกสุดยอดจอมอสูร

 เรื่องย่อ 
การต่อสู้ครั้งสุดท้ายของจอมราชันย์ปีศาจก็อดซิลล่า กับเหล่าจอมอสูรที่ยกทัพมาเพื่อทำลายโลกเมื่อองค์การลับอย่าง เอ็กซ์เซจิน วางแผนที่จะบุกเข้าถล่มโลกด้วยการสร้างหุ่นยนต์ฆาตกรที่มีนามว่า ซิลล่า ขึ้นที่นครซิดนีย์ ประเทศออสเตรเลีย และส่งมันมาทำลายเพื่อสร้างความหายนะให้กับมวลมนุษย์
ความหวังเดียวของมนุษยชาติฝากไว้กับก็อดซิลล่าที่หลับใหลอยู่ภายใต้น้ำแข็งอันเยือกเย็นในทวีปแอนตาร์กติกาและเมื่อนั้น สงครามระหว่างก็อดซิลล่าและซิลล่าจึงระเบิดขึ้นในสนามรบครั้งสำคัญของก็อดซิลลาสัญชาติญี่ปุ่นและอเมริกันhttp://www.siamzone.com/movie/m/3093/synopsis
# ดีดีเย โอโวโน
ดีดีเย ฌ็องวีเย โอโวโน เอบัง (23 มกราคม ค.ศ. 1983 —) เป็นผู้รักษาประตูทีมชาติกาบอง ผู้ซึ่งปัจจุบันเล่นให้กับOlympique Saumur FC

 ในสายอาชีพ 
ใน ค.ศ. 2008 เขาได้รับชัยชนะในรายการลีกจอร์เจียร่วมกับสโมสรฟุตบอลดีนาโมทบิลิซี และในวันที่ 22 มิถุนายน ค.ศ. 2009 เขาก็ได้ย้ายจากทีมดีนาโมทบิลิซี มายังเลอม็องยูเนียนคลับ 72 ในลีกเอิง ที่ซึ่งเขาได้รับการทำสัญญาเป็นระยะเวลา 3 ปีจนถึงเดือนมิถุนายน ค.ศ. 2012 

ในสายนานาชาติ
เขาได้เข้าร่วมแข่งขันในรายการแอฟริกาคัพออฟเนชันส์ 2010 ให้แก่ประเทศกาบอง ซึ่งสามารถสร้างผลงานได้อย่างน่าทึ่งโดยเป็นฝ่ายมีชัยเหนือแคเมอรูนในการเปิดเกม

สถิติอาชีพ

นานาชาติ

ทีมชาติปีลงเล่นประตูกาบอง200370200460200550200630200730200890200970201010020117020121102013502014702015120201670201760201860201910รวม1120
# Two-point discrimination
Two-point discrimination คือ การแยกแยะเมื่อถูกกระตุ้นบนผิวหนังด้วยสองจุดพร้อมๆกัน โดยเรียกการทดสอบความสามารถในการแยกแยะว่ามีการกระตุ้นสองตำแหน่งพร้อมๆกันว่า Two-point discrimination test
 การทดสอบนี้ ใช้บอกขนาดของอาณาบริเวณที่รับความรู้สึก (receptive field) บนผิวหนัง ว่าผิวหนังบริเวณต่างๆมีความละเอียดอ่อนหรือความหยาบในการรับความรู้สึกอย่างไร โดยอาณาบริเวณรับความรู้สึกที่แคบจะทำให้เราบอกรายละเอียดของวัตถุที่กำลังสัมผัสได้ดีกว่าอาณาบริเวณรับความรู้สึกที่กว้างกว่า ตัวอย่างเช่นที่ปลายนิ้วมือซึ่งมีอาณาบริเวณรับความรู้สึกแคบแต่มีจำนวณอาณาบริเวณรับความรู้สึกมากหรือละเอียดกว่าที่ท้องแขน ก็จะรับความรู้สึกได้ละเอียดอ่อนมากกว่า
หมวดหมู่:สรีรวิทยา
# ปลายประสาทอิสระ
ปลายประสาทอิสระ (, , , ตัวย่อ  FNE) เป็นปลายของประสาทนำเข้า  (afferent nerve)  เป็นส่วนที่ส่งข้อมูลจากอวัยวะต่าง ๆ ไปยังสมอง
เป็นปลายประสาทที่ทำหน้าที่เป็นตัวรับความรู้สึกที่ผิวหนัง  (cutaneous receptors)  ทำหน้าที่รับความรู้สึกสัมผัส อุณหภูมิ และความรู้สึกเจ็บปวด  

โครงสร้าง
ปลายประสาทอิสระเป็นปลายที่ไม่มีถุงหุ้ม  ไม่มีโครงสร้างที่ซับซ้อนเหมือนกับที่เจอในปลายประสาทประเภท  Meissner's corpuscleMeissner's corpuscle เป็นตัวรับแรงกล  (mechanoreceptors)  ซึ่งเป็นตัวรับความรู้สึกประเภทหนึ่ง  เป็นปลายประสาทในผิวหนังที่ทำหน้าที่รับสัมผัสเบา  มีความไหวสูงสุดเมื่อรับแรงสั่นสะเทือนมีความถี่ต่ำกว่า  50  เฮิรตซ์  เป็นตัวรับความรู้สึกประเภทปรับตัวเร็ว  (rapidly adaptive)  หรือ Pacinian corpusclePacinian corpuscle เป็นหนึ่งในตัวรับแรงกล  (mechanoreceptor)  หลักสี่อย่าง  เป็นปลายประสาทในผิวหนังทำหน้าที่รับแรงสั่นสะเทือนและแรงกด  การรับรู้แรงสั่นสะเทือนสามารถทำให้ตรวจสอบความหยาบความละเอียดของผิววัตถุได้
เป็นปลายประสาทที่มีมากที่สุดและพบบ่อยที่สุดในผิวหนังในชั้นหนังกำพร้า (ตั้งแต่บริเวณชั้น stratum basale ถึง stratum granulosum) โดยอยู่รอบ ๆ ปุ่มรากผม  (hair follicle)
มีรูปร่างเหมือนกับรากฝอยของพืช

ประเภท
ปลายประสาทอิสระสามารถแยกประเภทได้โดยอัตราการปรับตัว ลักษณะที่รับรู้จากสิ่งเร้า และประเภทของใยประสาท

อัตราการปรับตัว
ประเภทของปลายประสาทอิสระสามารถแยกออกเป็น  แบบปรับตัวอย่างรวดเร็วคือส่งสัญญาณบอกถึงสิ่งเร้าเฉพาะในขณะที่ระดับของสิ่งเร้ากำลังเปลี่ยน  เมื่อระดับของสิ่งเร้าคงที่แล้ว  ก็หยุดส่งสัญญาณ  แบบปรับตัวอย่างปานกลาง  และแบบปรับตัวอย่างช้า ๆ ตัวอย่างเช่นใยประสาทแบบ Aδ ปรับตัวอย่างรวดเร็ว  และแบบ C ปรับตัวอย่างช้า ๆ

ลักษณะที่รับรู้จากสิ่งเร้า
ปลายประสาทอิสระสามารถตรวจจับอุณหภูมิ  ตัวกระตุ้นเชิงกลเช่นแรงสัมผัส  แรงกด  และแรงยืด  หรือเริ่มกระบวนการโนซิเซ็ปชั่นซึ่งอาจจะนำไปสู่ความเจ็บปวด  ดังนั้น  จึงมีปลายประสาทอิสระที่ทำหน้าที่เป็นตัวรับอุณหภูมิ  (thermoreceptor)  ตัวรับแรงกลที่ผิวหนัง  (cutaneous mechanoreceptor)  และโนซิเซ็ปเตอร์  หรือกล่าวอีกอย่างหนึ่งก็คือ  ปลายประสาทหนึ่งสามารถรับความรู้สึกเกี่ยวกับลักษณะหลายอย่างของสิ่งเร้า เป็นความสามารถที่เรียกว่า  polymodality

ประเภทของใยประสาท
ใยประสาทประเภท Aδ  (เอเด็ลตา)  หรือกลุ่ม III  และประเภท  C  หรือกลุ่ม  IV  โดยมากไปสุดเป็นปลายประสาทอิสระ

เชิงอรรถและอ้างอิง

 ข้อมูลเพิ่มเติม 
 
 
Nociception: Transduction . From the University of Utah.
 
Textbook in Medical Physiology And Pathophysiology: Essentials and clinical problems.  Copenhagen Medical Publishers. 1999 - 2000
 
Somatosensory System  from Dr. Daley of North Carolina Wesleyan College.
# ก็อดซิลลา ปะทะ คิงส์-กิโดรา
ก็อตซิลล่า ถล่ม คิงกิโดร่า (,) เป็นภาพยนตร์แนววิทยาศาสตร์ไคจู ผู้อำนวยการสร้างโดย Kazuki Omori เป็นภาพยตร์เรื่องที่ 14 ของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 4 ธันวาคม ค.ศ. 1991 (พ.ศ. 2534) ผลิตโดยบริษัท โตโฮ

 เรื่องย่อ 
นักข่าวเอกชนเทราซาว่าได้เก็บภาพลึกลับของจานบินได้ซึ่งนั่นเป็นเครื่องไทม์แมชชีนที่มนุษย์จากศตวรรษที่ 23 นั้นเดินทางมากยังยุคปัจจุบัน ซึ่งในความจริงแล้วนั้น มีจุดประสงค์ที่ต้องการจะทำลายประวัติศาสตร์ก๊อตซิลล่ามีอยู่ในญี่ปุ่นโดยการนำรูปแบบของสัตว์ประหลาดตามยุคต่างๆนั้นมาดัดแปลงและเปลี่ยนพลังงานเป็นของคิงส์-กิโดราที่เป็นสัตว์ร้ายที่ได้สร้างขึ้นมา และเมื่อคิงส์-กิโดรานั้นเริ่มต้นในการทำลายล้างหน่วยกองทัพต่างๆที่รักษาประเทศนั้นก็เริ่มต้นที่จะมาปกป้องโลกหนังสือ เปิดตำนานอสูรกายที่โลกไม่ลืม "ก็อดซิล่า" ตั้งแต่อดีตถึงปัจจุบันพร้อมเบื้องหลังการสร้างและภาพที่คุณไม่เคยเห็นที่ไหน Godzilla 1954-2005 หน้า 24

แต่ก็ไม่สามารถที่ต่อสู้กับสัตว์ประหลาดตัวนี้ได้และแล้วก็อตซิลลานั้นก็ได้ปรากฏตัวขึ้นมาและสามารถที่จะจัดการกับคิงส์-กิโดราลงได้ แต่แล้วความพยายามของมนุษย์ในศตวรรษที่ 23 นั้นก็ยังไม่หมดสิ้น เพราะว่าพวกเขาได้รับรู้ถึงความสมารถต่างๆ ของก็อตซิลลานั้นมาอย่างสมบูรณ์ และได้สร้าง เมก้าคิงส์-กิโดรา ขึ้นมาและส่งมายังยุคปัจจุบันเพื่อจัดการกับก็อตซิลลาซึ่งด้วยพลังงานที่เพิ่มขึ้นมาใหม่นี้เอง ก็อตซิลลาก็ยังไม่สามารถที่จะต่อสู้ได้อย่างง่ายดายและเมื่อมีการรวมพลังงานกันระหว่างมนุษย์ชาติและก็อตซิลลานั้นในที่สุดการต่อสู้ครั้งนั้น ก็ได้สิ้นสุดลงเหล่ามนุษย์จากอนาคตก็กลับไปยุคศตวรรษที่ 23 ตามเดิมหลังจากที่เห็นก๊อตซิลล่าและ เมก้าคิงส์-กิโดราหล่นลงไป ในทะเล